text: шешенқара (1993 жылға дейін қарағанды облысы бұқар жырау ауданындағы ауыл, шешенқара ауылдық округі орталығы. нұра өзенінің сол жақ жағалауында, шешенқара тауының етегінде, аудан орталығы ботақара кентінен қарай 25 км, облыс орталығы қарағанды қаласынан шығысқа қарай 75 км жерде орналасқан. 1907 жылы қаланған. таврия губерниясынан қоныс аударғандар үшін жаз жайлауы болған шешенқара алқабы николаевск ауылы деген атпен 1910 жылы жеке елді мекен ретінде бекітіледі. 1920 жылында большевиктер ұйымының ұсынысымен ауыл атауы пролетарское болып өзгертілген. 1965 жылы «кузнецкий», «буденный» атындағы кеңшарларының жерінен құралған «пролетарский» кеңшарының және пролетарский ауылдық кеңесінің орталығы болды. 1997 жылдан шешенқара аталады. жерінің жалпы ауданы 105,7 мың га. округтің елді мекеңдерінде (шешенқара, үштау ауылдары және ащысу темір жол стансасы) өндірістік кооператив, кәсіпкерлік және 22 шаруа қожалығы бар. «пролетарский» кеңшары негізінде «пролетарский» өндірістік кооператив шаруашылығы кұрылды. шаруашылықтың негізгі саласы егін шаруашылығы болды. жалпы жерінің ауданы 31,0 мың га, егістік жер ауданы 5,4 мың га. жергілікті тұрғындар саны 1999 жылы 1672 адам (849 ер адам және 823 әйел адам) болса, 2009 жылы 983 адамды (495 ер адам және 488 әйел адам) құрады. шешенқарада ода, орта мектеп, модельді ауыл кітапханасы, ауылдық мәдениет үйі, атс, пошта бөлімшесі халыққа қызмет көрсетеді. басқа елді мекендермен қарағанды аягөз автомобиль жолдары арқылы байланысады, ауыл арқылы қарағанды қарағайлы темір жолы өтеді.